**MAHEPÕLLUMAJANDUSE NÕUETE RIKKUMISE HINDAMISE ALUSED**

Nõuete rikkumise hindamisel arvestatakse rikkumise tõsidust, ulatust ja püsivust, kusjuures:

* rikkumise **tõsidus** on määratud rikkumise olemusest ja tagajärgedest, tõsiseimateks loetakse rikkumised, mis võivad tuua kaasa ettevõtte mahepõllumajandusliku tootmisega tegelemise peatamise või lõpetamise või sellega kaasneb tarbija petmine;
* rikkumise **ulatus** on määratud mõjust osale või kogu ettevõtte tegevusele, kusjuures arvesse võetakse nii ettevõtte suurust kui mahepõllumajandusele viitavalt märgistatava toodangu mahtu;
* rikkumise **püsivus** on määratud rikkumise mõju ajalisest kestusest ja nõuetekohase olukorra taastamise võimalikkusest.

Rikkumised hinnatakse, kusjuures:

* hinde 1 puhul on tegemist **väheolulise rikkumisega**, mille mõju loetakse lõppenuks puuduste kõrvaldamisega;
* hinde 2 puhul on tegemist **väikese rikkumisega**, mis puuduste kõrvaldamisel ei too kaasa mõju mahepõllumajandusliku tootmisega jätkamisele;
* hinde 3 puhul on tegemist **suure rikkumisega**, mis tulenevalt rikkumise olemusest võib tuua kaasa mahepõllumajandusliku tootmise lõpetamise või mõjutada mahepõllumajandusele viitavalt turustatava toodangu usaldusväärsust;
* hinde 4 puhul on tegemist **kriitilise rikkumisega**, mille mõju ei ole kõrvaldatav ja võib tuua kaasa mahepõllumajandusliku tootmise lõpetamise.

Rikkumised, mille puhul muudetakse toodangu staatust või rakendatakse hinnet 3 ja/või 4 (lähtudes käesolevatest nõuete rikkumiste hindamiste alustest), teavitab regiooni järelevalveametnik keskasutust ning keskasutus omakorda teavitab pädevat asutust (Regionaal- ja Põllumajandusministeeriumi). Ettevõtte rikkumiste kohta koondhinde andmisel arvestatakse rikkumise iseloomu (hinnet) ning selle tõsidust, ulatust ja püsivust, samuti, kas tegemist on ühe või enama nõude eiramisega, ühe ja sama nõude korduva eiramisega või mitme nõude samaaegse eiramisega.

|  |  |  |  |  |
| --- | --- | --- | --- | --- |
| **Taimekasvatuse nõue 1.1 Põllumassiivi kaardid** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_1.1**  Põllumassiivide kaart | * Andmed kaardil puudulikud või ebatäpsed; puuduvaid andmeid ei ole etteantud tähtaja jooksul esitatud. | X | X | X |

|  |  |  |  |  |
| --- | --- | --- | --- | --- |
| **Taimekasvatuse nõue 1.2 Paralleelkasvatus** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_1.2**  Paralleelkasvatus | * Vähemalt 3-aastast kasvuperioodi vajavate tavapõllumajanduslike kultuuride kasvatamisel puudub üleminekuplaan, kuid puudus kõrvaldatakse etteantud tähtaja jooksul. * Ettevõtja ei ole PTAd teavitanud lubatud paralleelkasvatuse saagi koristusest ja muudest andmetest. | * Paralleelkasvatus, kus samu sorte, mis ei ole omavahel kergesti eristatavad kasvatatakse üheaegselt mahe- ja   tava-põllumajanduslikult.   * Vähemalt 3-aastast kasvuperioodi vajavate tavapõllumajanduslike kultuuride kasvatamisel puudub üleminekuplaan ja etteantud tähtaja jooksul ei ole puudust kõrvaldatud. | X | X |

|  |  |  |  |  |
| --- | --- | --- | --- | --- |
| **Taimekasvatuse nõue 1.3 Seeme ja paljundusmaterjal** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_1.3**  Seemne kasutamine | * Kasutatud on keemiliselt töötlemata taimset paljundusmaterjali ilma nõusolekut taotlemata. * Kasutatud on teisest maheettevõttest pärit paljundusmaterjali, mis ei vasta taimsele paljundusmaterjalile ettenähtud nõuetele. * Ettevõtjal ei ole esitada kasutatud taimse paljundusmaterjali pakendeid, etikette jm tõendavat materjali. | * Kasutatud on tavaettevõttest pärit paljundusmaterjali, mis ei vasta taimsele paljundusmaterjalile ettenähtud nõuetele. * Kasutatud on keemiliselt töödeldud taimset paljundusmaterjali ettevõtja tahtest sõltumata. Põld viiakse esimese aasta üleminekusse. * Kasutatud on tavapõllumajanduslikult toodetud keemiliselt töötlemata sertifitseeritud taimset paljundusmaterjali, mille sort on taimse paljundusmaterjali andmebaasis ja millele nõusolekut ei oleks antud. | X | * Kasutatud on keemiliselt töödeldud taimset paljundusmaterjali tahtlikult. |

|  |  |  |  |  |
| --- | --- | --- | --- | --- |
| **Taimekasvatuse nõue 1.4; 1.5 Märgistamine ja vedu** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_1.4; 1.5**  Märgistamine | * Märgistus puudulik või on valesti märgistatud. * Puuduvad saatedokumendid või need on puudulikult vormistatud. | * Üleminekuaja tooteid on turustatud viitega mahetoodangule, kuid ettevõttest realiseeritud toodang on võimalik koheselt müügilt kõrvaldada. | * Üleminekuaja tooteid on turustatud viitega mahetoodangule ja ettevõttest realiseeritud toodangut ei ole võimalik turult kõrvaldada. * Tooteid transporditakse viisil, kus on võimalik sisu asendada teise tootega. | * Mittemahepõllu- majanduslikke tooteid on turustatud mahepõllumajanduse märgistusega. |

|  |  |  |  |  |
| --- | --- | --- | --- | --- |
| **Taimekasvatuse nõue 2.1; 2.2; 2.3; 2.4 Eristatavus taimekasvatuses** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_2.1; 2.2; 2.3; 2.4**  Eristatavus taimekasvatuses | * Mahe- ja mittemahepõllu-majanduslikult kasvatatav kultuur ei ole eristatav, eristatavus viiakse vastavusse etteantud aja jooksul. * Toodangu ladustamisel ei ole tagatud selget eristatavust mahe- ja mittemahepõllu-majanduslikult toodetud partiide vahel, kuid etteantud tähtaja jooksul tagatakse selge eristatavus. * Masinaid, seadmeid, hooneid ja rajatisi kasutatakse nii mahe- kui mittemahepõllu-majanduslikus tootmises ilma teavitamiseta. * Hooneid ja rajatisi kasutatakse nii mahe- kui mittemahepõllumajanduslikus tootmises, kuid puhastustoimingud on kirjalikult fikseerimata. | * Mahe- ja mittemahepõllu-majanduslikult kasvatatav kultuur ei ole eristatav, eristatavus ei ole tagatud etteantud aja jooksul. * Toodangu ladustamisel ei ole tagatud selget eristatavust mahe- ja mittemahepõllu-majanduslikult toodetud partiide vahel, etteantud tähtaja jooksul ei ole selget eristatavust tagatud. | * Ladustatud mahe- ja mittemahepõllumajanduslikult toodetud partiisid ei ole võimalik identifitseerida, toodang viiakse esimese aasta üleminekusse. * Mahepõllumajanduslikus tootmisüksustes ladustatakse neid sisendtooteid ja aineid, mis pole art 9 ja 24 kohaselt mahepõllumajanduslikus tootmises kasutamiseks lubatud. | X |

|  |  |  |  |  |
| --- | --- | --- | --- | --- |
| **Taimekasvatuse nõuded 3.1; 3.2; 3.3; 3.4 Taimekaitse; Väetamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_3.1; 3.2; 3.3; 3.4**  Taimekaitse  Väetamine | * Ei rakendata ennetavat tegevust umbrohtude tõrjel, kuid meetmete plaan umbrohutõrje kohta esitatakse etteantud tähtaja jooksul. | * Kasutatud on II lisas nimetamata väetiseid ettevõtja tahtest sõltumata. II lisas nimetamata väetiste kasutamisel viiakse põld esimese aasta üleminekusse. * Kasutatud on I lisas nimetamata taimekaitsevahendeid ettevõtja tahtest sõltumata. I lisas nimetamata taimekaitsevahendite kasutamisel viiakse põld esimese aasta üleminekusse. * Kolmanda osapoole teenuse osutaja on kasutanud laohoone puhastamiseks I lisas nimetamata taimekaitsevahendeid. Mahetoodang viiakse esimese aasta üleminekusse. | X | * Kasutatud on II lisas nimetamata väetiseid tahtlikult. Ettevõte võidakse tunnistada kehtetuks. * Kasutatud on I lisas nimetamata taimekaitsevahendeid tahtlikult. Ettevõte võidakse tunnistada kehtetuks. |

|  |  |  |  |  |
| --- | --- | --- | --- | --- |
| **Taimekasvatuse nõuded 4.1; 4.3; 4.4 Põlluraamat ja arvestuse pidamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_4.1; 4.3; 4.4** Põlluraamat ja arvestuse pidamine. | * Jooksva aasta põlluraamatus puuduvad väheolulised andmed või need on ebatäpsed, sissekanded põllu-raamatusse viiakse sisse etteantud tähtaja jooksul. * Arvestuse pidamine ettevõttesse toodud saaduste ja toodete kohta on puudulik, kuid etteantud tähtaja jooksul esitatakse dokumendid. * Esitatud on ebatäpsed toodangu andmed. | * Jooksva aasta põlluraamat puudub või on täielikult täitmata, kanded põllu-raamatusse ei ole sisse viidud etteantud tähtaja jooksul. * Arvestuse pidamine ettevõttes toodetud ja turus-tatud saaduste ja toodete kohta on puudulik, etteantud tähtaja jooksul ei ole dokumente esitatud ja andmeid sisse kantud. * Mahetoodangu andmed on esitamata (1. veebruariks) kuigi tootja jätkab mahe-põllumajandusliku toot-misega. | * Ettevõtjal ei ole esitada saatedokumente. | X |

|  |  |  |  |  |
| --- | --- | --- | --- | --- |
| **Taimekasvatuse nõue 4.2. Külvikord** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **TN\_4.2**  Külvikord | * Külvikorraplaan puudub, kuid see koostatakse etteantud tähtaja jooksul.      * Külvikorda rakendatakse osaliselt ja/või külvikorras puuduvad liblikõielised kultuurid, kuid etteantud tähtaja jooksul koostatakse ja rakendatakse nõuetele vastav liblikõielisi kultuure sisaldav külvikord. | * Külvikorra plaan puudub ning etteantud tähtaja jooksul ei ole külvikorraplaani koostatud. * Külvikorda rakendatakse osaliselt ja/või külvikorras puuduvad liblikõielised kultuurid ning etteantud tähtaja jooksul ei ole adekvaatset külvikorda koostatud ega rakendatud. | X | X |

|  |  |  |  |  |
| --- | --- | --- | --- | --- |
| **Loomakasvatuse nõuded 1.1-1.3 Eristatavus** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_1**  Eristatavus | * Samas loomakasvatushoones peetakse erinevat liiki loomi nii mahe- kui mittemahepõllu-majanduslikult, ilma korraliku eristatavuseta, kuid eristatavus tagatakse etteantud tähtaja jooksul. | * Samas loomakasvatushoones peetakse erinevat liiki loomi nii mahe- kui mittemahe-põllumajanduslikult, ilma korraliku eristatavuseta ja eristatavust ei ole tagatud etteantud tähtaja jooksul. * Mahe- ja tavasööt ei ole eristatavad. Etteantud tähtaja jooksul tagatakse mahe- ja tavasööda eristatavus. | * Mahe- ja tavasööt ei ole eristatavad. Etteantud tähtaja jooksul ei ole tagatud mahe- ja tavasööda eristatavus. * Koos peetakse ühte liiki loomi nii mahe- kui mittemahepõllumajanduslikult. | X |

|  |  |  |  |  |
| --- | --- | --- | --- | --- |
| **Loomakasvatuse nõuded 2.1-2.13 Pidamistingimused** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_2**  Pidamistingimused | * Loomapidamise hoones puudub loomulik õhuvahetus ning ei ole piisavalt päevavalgust, kuid pidamistingimused viiakse vastavusse etteantud tähtaja jooksul. * Loomadel puudub hetkel allapanu, kuid puudus likvideeritakse antud tähtaja jooksul. | * Loomapidamise hoones puudub loomulik õhuvahetus ning ei ole piisavalt päevavalgust, pidamistingimused ei ole viidud vastavusse etteantud tähtaja jooksul. * Loomadel puudub hetkel allapanu ja puudus ei ole likvideeritud antud tähtaja jooksul. * Loomkoormus ei võimalda loomuomast käitumist ja pidamistingimused ei ole viidud vastavusse etteantud tähtaja jooksul. | * Allapanu puudub või on vähene, loomad on väga mustad ning etteantud aja jooksul ei ole puudus likvideeritud. * Üle 50 protsendi põranda pindalast on rest- või võrkpõrand. * Hirvede varjualuste ja vabaõhualade rajatistele esitatavad nõuded ei ole täidetud. * Hirvede väliaedikute ja -tarandike omadused ja tehnilised nõuded ei vasta nõuetele. | * Mahepõllumajanduslikke loomi peetakse aedikutes, millel on niiske või soine pinnas. * Kodulinde, vutte või küülikuid peetakse puurides. * Veelindudel puudub võimalus kasutada vett ujumiseks. |

|  |  |  |  |  |
| --- | --- | --- | --- | --- |
| **Loomakasvatuse nõuded 3.1; 3.2 Loomade päritolu** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_3.1; 3.2; 3.3**  Loomade päritolu | * Arvestuse pidamine on puudulik, kuid loomade liikumise arvestus viiakse vastavusse etteantud tähtaja jooksul. * Mittemahepõllumajanduslikult peetavaid loomi on toodud ettevõttesse lubatu piires ilma nõusolekut taotlemata. * Ettevõttesse on toodud mittemahepõllumajanduslikult peetavaid loomi üle lubatud koguse. Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavaid poeginud loomi (v.a ohustatud tõud). Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavad alla 8 kuu vanused pullid, alla 6 kuu vanused jäärad või sikud, alla 2-aastased täkud ja alla 5 kuu vanused kuldid. Hinde määramisel arvestame rikkumise ulatust. | * Ettevõttesse on toodud mittemahepõllumajanduslikult peetavaid loomi üle lubatud koguse. Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavaid poeginud loomi (v.a ohustatud tõud). Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavad alla 8 kuu vanused pullid, alla 6 kuu vanused jäärad või sikud, alla 2-aastased täkud ja alla 5 kuu vanused kuldid. Hinde määramisel arvestame rikkumise ulatust. | * Ettevõttesse on toodud mittemahepõllumajanduslikult peetavaid loomi üle lubatud koguse. Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavaid poeginud loomi (v.a ohustatud tõud). Hinde määramisel arvestame rikkumise ulatust. * Ettevõttesse on toodud mittemahepõllumajanduslikult peetavad alla 8 kuu vanused pullid, alla 6 kuu vanused jäärad ja sikud, alla 2-aastased täkud ja alla 5 kuu vanused kuldid. Hinde määramisel arvestame rikkumise ulatust. | X |

|  |  |  |  |  |
| --- | --- | --- | --- | --- |
| **Loomakasvatuse nõuded 4.1; 4.2; 4.3; 4.4; 4.5 Loomade sööt** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_4.1; 4.2; 4.3 4.4**  Loomade sööt | * Loomade söötmisel on kasutatud III lisas nimetamata mineraalsöötasid ja/või III lisas nimetamata söödalisandeid, mittelubatud sööt viiakse ettevõttest ära etteantud tähtaja jooksul. * Loomade söötmisel on kasutatud oma ettevõttest pärit esimese aasta üleminekuaja sööta üle 20% ja teise ettevõtte teise aasta üleminekuaja sööta üle 25%. * Loomade söötmisel on kasutatud põhjendamatult tavasööta alla 50% ratsioonist. * Mittemahepõllumajandusliku proteiinsööda kasutamiseks ei ole küsitud nõusolekut. | * Loomade söötmisel on kasutatud tavasööta üle lubatud koguse. PTA määrab ajavahemiku, mille vältel ei tohi toodangut mahepõllumajandusele viitavalt märgistada (sead ja linnud). * Loomi on söödetud teise ettevõtte üleminekuaja söödaga (karjamaa sööt). * Loomade söötmisel on kasutatud põhjendamatult tavasööta 50% ulatuses ratsioonist. * Mittemahepõllumajanduslikku proteiinsööta on kasutatud munakanade ja üle 35 kg kaaluvate sigade söötmiseks. | * Kasutatud on GMOd, kasvustimulaatoreid või sünteetilisi aminohappeid sisaldavaid söödamaterjale ettevõtja tahtest sõltumatult. PTA määrab ajavahemiku, mille vältel ei tohi toodangut mahepõllumajandusele viitavalt märgistada. * Loomade söötmisel on kasutatud põhjendamatult tavasööta 75% ulatuses ratsioonist. | * Loomade söötmisel on tahtlikult kasutatud GMOd, kasvustimulaatoreid või sünteetilisi aminohappeid sisaldavaid söödamaterjale. Loomarühm viiakse uuele üleminekuajale. * Loomade söötmisel on põhjendamatult kasutatud tavasööta kogu ratsiooni ulatuses. * Loomadel puudub vesi või nad ei pääse jooma. |

|  |  |  |  |  |
| --- | --- | --- | --- | --- |
| **Loomakasvatuse nõuded 5.1-5.9 Loomade söötmine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_5**  Loomade söötmine | * Arvestuse pidamine loomade söötmisel kasutatava sööda üle on osaliselt täidetud või puudulik, kuid arvestuse pidamine viiakse vastavusse etteantud tähtaja jooksul. | * Taimtoiduliste loomade söödaratsioonis on alla 60% või piimalehmadel alla 50% rohusöötasid kuivaines. * Arvestuse pidamine loomade söötmise üle puudub ning see ei ole viidud vastavusse etteantud tähtaja jooksul. | * Lamba- ja kitsetallesid on söödetud piimaga alla 45 päeva ja põrsaid alla 40 päeva. * Vasikaid ja varssasid on söödetud piimaga alla 3 kuu. * Sigade ja kodulindude päevane söödaratsioon ei sisalda koresööta, haljassööta või silo. * Küüliku poegi on söödetud piimaga alla 42 päeva. * Hirve vasikaid on söödetud piimaga alla 90 päeva. | X |

|  |  |  |  |  |
| --- | --- | --- | --- | --- |
| **Loomakasvatuse nõuded 6.1-6.3 Loomade karjatamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_6**  Karjatamine | * Karjamaade ja/või jalutusalade tarastatus ei pea loomi, kuid karjamaad ja/või jalutusalad tarastatakse etteantud tähtaja jooksul. * Karjatatakse tava- ja maheloomi ühel karjamaal samaaegselt, kuid loomad eraldatakse karjamaal etteantud tähtaja jooksul. * Rändkarjatatavad alad ei vasta nõuetele. | * Loomi ei lasta karjamaale, kuid loomadele võimaldatakse pääs karjamaale etteantud tähtaja jooksul. * Loomadele ei ole võimaldatud pääsu vabaõhualadele etteantud tähtaja jooksul. | * Loomi ei lasta karjamaale ning loomadele ei ole võimaldatud pääsu karjamaale etteantud tähtaja jooksul. * Loomadele ei ole võimaldatud pääsu vabaõhualadele etteantud tähtaja jooksul. | X |

|  |  |  |  |  |
| --- | --- | --- | --- | --- |
| **Loomakasvatuse nõuded 7.1-7.3 Haigusi ennetav tegevus; 8.1-8.6 Veterinaarravi** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_7; 8**  Veterinaarravi ja haigusi ennetav tegevus | * Veterinaarravitoimingute andmed on registreerimata, kuid veterinaarpäevik täidetakse etteantud tähtaja jooksul. * Puhastustoimingud on tegemata. * Sarvede eemaldamiseks ega nudistamiseks ei ole küsitud nõusolekut, aga selleks on olemas põhjendatud vajadus. | * (EL) 2021/1165 IV lisa D osas nimetatud tooteid või määruse (EÜ) nr 889/2008 VII lisas loetletud toimeaineid sisaldavaid tooteid on kasutatud biotsiididena. | * Looma ei ole haigestumisel või vigastuse korral viivitamata ravitud. | * Kasutatud on hormoonpreparaate.      * Loomi on ravitud rohkem kui kolm korda, kuid neile ei ole rakendatud uut üleminekuaega. |

|  |  |  |  |  |
| --- | --- | --- | --- | --- |
| **Loomakasvatuse nõuded 9.1-9.4 Loomakasvatusvõtted** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_9**  Loomakasvatusvõtted | * Loomi peetakse väikeettevõttes lõas ilma nõusolekut taotlemata, kuid selleks on põhjendatud vajadus, nõusolek taotletakse koheselt. | * Loomi peetakse lõas ettevõttes, mis ei klassifitseeru väikeettevõtteks, kuid loomad vabastatakse koheselt või etteantud tähtaja jooksul. | * Ettevõttes, mis ei klassifitseeru väikeettevõtteks ei ole loomi lõast vabastatud etteantud tähtajaks. * Vasikaid peetakse lõas, kuid vasikad vabastatakse koheselt lõast ja neile ehitatakse pidamise boksid etteantud tähtaja jooksul. * Väikeettevõttes lõas peetavaid loomi ei lasta regulaarselt jalutusaladele, kuid lõas peetavaid loomi hakatakse regulaarselt laskma jalutama etteantud tähtaja jooksul. | * Vasikaid peetakse jätkuvalt lõas ja etteantud tähtajaks pandud kohustused on täitmata. * On kasutatud embrüode siirdamist. |

|  |  |  |  |  |
| --- | --- | --- | --- | --- |
| **Loomakasvatuse nõue 10 Märgistamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **LN\_10**  Märgistamine | * Märgistus on puudulik või on valesti märgistatud. | * Üleminekuaja tooteid on turustatud viitega mahe-põllumajandusele, kuid ettevõttest realiseeritud toodangut on võimalik koheselt müügilt kõrvaldada. | * Üleminekuaja tooteid on turustatud viitega mahe-põllumajandusele ja ettevõttest realiseeritud toodangut ei ole võimalik turult kõrvaldada. * Üleminekuajal olevaid loomi on müüdud maheloomadena. | * Mittemahe-põllumajanduslikke tooteid on turustatud viitega mahe-põllumajandusele. |

|  |  |  |  |  |
| --- | --- | --- | --- | --- |
| **Mesinduse nõue 1.1 Eristatavus** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.1; 1.2**  Eristatavus | X | X | * Mahepõllumajanduslike mesindussaaduste esmatöötlemine, pakendamine ja ladustamine toimub samades hoonetes, kus mittemahepõllu-majanduslike mesindus-saaduste käitlemine ilma eristatavuseta, kuid eristatavus viiakse vastavusse etteantud tähtaja jooksul. | X |

|  |  |  |  |  |
| --- | --- | --- | --- | --- |
| **Mesinduse nõue 1.3 Arvestuse pidamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.3**  Arvestuse pidamine | * Arvestuse pidamises esineb puuduseid, kõik kanded ei ole õigeaegselt sisse kantud. Arvestuse pidamine viiakse vastavusse etteantud tähtaja jooksul. | X | * Arvestuse pidamine puudub ning arvestuse pidamine ei ole sisse viidud etteantud tähtaja jooksul. | X |

|  |  |  |  |  |
| --- | --- | --- | --- | --- |
| **Mesinduse nõue 1.4 Mesila asukoht** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.4**  Mesila asukoht | * Mesila asukoht kaardil ei ole õigesti näidatud või kaart puudub, kuid mesila asukoha märgistus kaardil viiakse vastavusse koheselt. * Mesila on viidud teise asukohta ja sellest ei ole PTAd teavitatud. | X | * Mesila on viidud teise asukohta ja sellest ei ole PTAd teavitatud ning asukoht ei sobi mahepõllumajanduslikuks mesinduseks. | * Mesila asub piirkonnas, mis ei sobi mahepõllumajanduslikuks mesinduseks. |

|  |  |  |  |  |
| --- | --- | --- | --- | --- |
| **Mesinduse nõue 1.6 Mesilaste päritolu** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.6**  Mesilaste päritolu ja kärjematerjal | * Haigusest või katastroofist tulenevalt on mesilat taastatud mittemahepõllu-majanduslike mesilaste abil ilma nõusolekut taotlemata. | * Ettevõttesse on toodud rohkem kui lubatud 20% mesilasemasid või sülemeid mittemahepõllumajanduslikust ettevõttest. Hinde määramisel arvestame rikkumise ulatust. | * Ettevõttesse on toodud rohkem kui lubatud 20% mesilasemasid või sülemeid mittemahepõllumajanduslikust ettevõttest. Hinde määramisel arvestame rikkumise ulatust. | X |

|  |  |  |  |  |
| --- | --- | --- | --- | --- |
| **Mesinduse nõue 1.7 Söötmine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.7**  Söötmine | * Mesilastele on antud lisasööta ilma, et ilmastikutingimused seda nõuaksid. Katastroofiolukorra puhul ei ole lisasöötmiseks küsitud nõusolekut. | X | X | * Mesilaste söötmisel on kasutatud mittemahepõllumajanduslikku sööta. |

|  |  |  |  |  |
| --- | --- | --- | --- | --- |
| **Mesinduse nõuded 1.8 Haiguste ennetamine; 1.9 Veterinaarravi** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.8; 1.9**  Haiguste ennetamine ja veterinaarravi | * Mesilapäevikusse ei ole märgitud teostatud toiminguid, kuid andmed tehtud toimingute kohta kantakse mesilapäevikusse etteantud tähtaja jooksul. | * Mesilapäevikus puuduvad sissekanded tehtud toimingute kohta ning etteantud tähtaja jooksul ei ole neid sisse kantud. | * Kahjuritõrjel on kasutatud I lisas või desinfitseerimisel VII lisa punktis 1 nimetamata aineid. | * Keemiliselt sünteesitud allopaatiliste ravimitega ravitud mesilaspered ei ole viidud uuele üleminekuajale. * Keemiliselt sünteesitud allopaatiliste ravimitega ravitud mesilasperede vaha ei ole asendatud mahepõllumajanduslikust mesindusest pärineva vahaga. |

|  |  |  |  |  |
| --- | --- | --- | --- | --- |
| **Mesinduse nõuded 1.10 Tarude märgistus; 1.12 Mesilasvaha** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.10; 1.12**  Tarude märgistamine ja vaha päritolu | * Mesilastarude märgistus puudub, kuid mesilastarud on võimalik märgistada ilmastikukindlalt etteantud tähtaja jooksul. | X | * On kasutatud mittemahe-põllumajanduslikku vaha. Hinde määramisel arvestame rikkumise ulatust. | X |

|  |  |  |  |  |
| --- | --- | --- | --- | --- |
| **Mesinduse nõue 1.11 Toodangu märgistamine** | | | | |
| **Nõue** | **Hinne 1**  **Väheoluline rikkumine** | **Hinne 2**  **Väike rikkumine** | **Hinne 3**  **Suur rikkumine** | **Hinne 4**  **Kriitiline rikkumine** |
| **MN\_1.11**  Toodangu märgistamine | * Märgistus on puudulik või on valesti märgistatud. | * Üleminekuaja tooteid on turustatud viitega mahepõllu-majandusele, kuid ettevõttest realiseeritud toodang on võimalik koheselt müügilt kõrvaldada. | * Üleminekuaja tooteid on turustatud viitega mahe-põllumajandusele ja ettevõttest realiseeritud toodangut ei ole võimalik turult kõrvaldada. * Üleminekuajal olevaid mesilasemasid või mesilasperesid on müüdud viitega mahe-põllumajandusele. | * Mittemahe-põllumajanduslikke tooteid on turustatud viitega mahe-põllumajandusele ning ettevõttest realiseeritud toodangut ei ole võimalik turult kõrvaldada. |